פירוש נוסף ערך זה עוסק בקבוצת כדורסל. אם התכוונתם לקבוצת כדורגל, ראו סקציה נס ציונה.

**עירוני נס ציונה** היא קבוצת כדורסל ישראלית מהעיר נס ציונה, המתמודדת בליגת העל בכדורסל וביורופקאפ. הקבוצה מתאמנת ומארחת בהיכל הספורט לב המושבה.

היסטוריה
--------

המועדון הוקם ב-2005 במקום מועדון הכדורסל הפועל נס ציונה, שפעל עד אז בעיר ונקלע לחובות. עירוני נס ציונה החלה את פעילות בליגה א׳ בעונת 2005/06, אחרי שהפועל נס ציונה נשרה לשם מהליגה הרצית בעונה הקודמת. אחרי שתי עונות בליגה א׳ העפילה עירוני לליגה הארצית, ובסיום עונת 2007/08 העפילה הקבוצה לליגה הלאומית בכדורסל מהמקום הראשון.

בעונת 2008/09 סיימה הקבוצה במקום השישי בליגה הלאומית והפסידה בשלב רבע גמר הפלייאוף לקבוצה הפועל עפולה 2-1. בסיום אותה עונה, לא הצליחה הנהלת הקבוצה להעמיד תקציב לליגה הלאומית, והוגשה בקשה לאיגוד הכדורסל לרדת לליגה הארצית.

בעונת 2010/11 סיימה הקבוצה במקום הראשון בליגה הארצית, ועלתה חזרה לליגה הלאומית.

בעונת 2012/13 העפילה הקבוצה לראשונה בתולדותיה לליגת העל, לאחר שניצחה בגמר הפלייאוף על העלייה לליגת העל את מכבי הוד השרון בתוצאה 3-1 בסדרת הגמר. משחק מס׳ 3 באותה סדרה זכור במיוחד לחובבי הכדורסל, אחרי שנס ציונה ניצחה בתוצאה 125:119 בתום ארבע הארכות.

ב-28 באוקטובר 2013 הצליחה לנצח את מכבי תל אביב 72:71.

ב-15 בדצמבר 2013 הודיעה הקבוצה כי תשתתף בפעם הראשונה במשחקי גביע ליגת העל.

ב-25 באפריל 2014 הבטיחה נס ציונה את השתתפותה בפלייאוף הישראלי.

בעונת 2014/15 הודחה נס ציונה ברבע גמר הפלייאוף כאשר נוצחה 3-0 על ידי מכבי תל אביב.

בעונת 2015/16 המאמן נדב זילברשטיין פוטר ובמקומו מאמן הקבוצה הוא עופר ברקוביץ'.

ב-15 במאי 2016 ירדה הקבוצה לליגה הלאומית לאחר הפסד 95:84 להפועל ירושלים במחזור הסיום של העונה.

בעונת 2016/17 סיימה הקבוצה במקום ה-4 בליגה הלאומית בכדורסל ועלתה חזרה לליגת העל לאחר 2:0 בסדרת רבע הגמר (הטוב משלוש) על הפועל רמת גן-גבעתיים, 3:1 בסדרת חצי הגמר (הטוב מחמש) על מכבי הוד השרון ו-3:0 בסדרת הגמר (הטוב מחמש) נגד הפועל באר שבע/בני שמעון.

בעונת 2017/18 בתחילת העונה לא הציגה עונה טובה אך בהמשך העונה הציגה רצף ניצחונות ששיאם בניצחונות על קבוצות הצמרת מכבי תל אביב והפועל ירושלים במאי 2018 הבטיחה את המקום ה-8 והשתתפות בפליאוף אחרי 2 עונות מול מכבי תל אביב. ב-4 ביוני 2018 הודחה בסדרת הפלייאוף אחרי הפסד בסדרה 3:1 מול מכבי תל אביב.

בעונת 2018/19 הצטרפה לליגת היורופקאפ של פיב"א אירופה ממנה הודחה בשלב שמינית הגמר לאחר מפגש כפול מול קבוצת באקן בירס הדנית. לאחר שסיימה את הליגה הסדירה במקום החמישי הודחה 3:1 ברבע גמר הפלייאוף על ידי הפועל אילת.

בעונת 2020/21 זכתה נס ציונה בגביע היורופקאפ, לאחר שניצחה את סטאל אוסטרוב מפולין 74:82 לאחר סל ניצחון של שחקן הקבוצה ויין סלדן בחצי הגמר. את עונה זו סיימה הקבוצה במקום ה-7 בליגה והודחה בשלב רבע הגמר לאחר הפסד 2:1 להפועל חולון.

בקיץ 2021, הקבוצה הציגה סמל חדש, שהחליף את הסמל המקורי של הקבוצה (משנת 2005), ובנוסף לכתום המזוהה איתה החלה לשחק גם בכחול. באותו הקיץ, צוות האימון השתנה, והצטרפו ליאור ליובין וניצן חנוכי כמאמן הקבוצה ועוזרו. את עונת 2021/2022 החלה במוקדמות היורופקאפ אותן פתחה עם ניצחון 86:82 על פרנו מאסטוניה, אך בגמר המוקדמות הפסידה לפורטו הפורטוגלית, בתוצאה 79:70, והודחה מהמפעל.

במאי 2022, עזב מאמן הקבוצה, ליאון ליובין, לאחר שכשלה להעפיל לפלייאוף ליגת העל, ובמקומו מונה אלעד חסין. ב-14 ביוני 2022 הודיע טל דן, קפטן הקבוצה על פרישה ממשחק פעיל לאחר 12 עונות במועדון. מספר גופייתו של דן - 6 - הופרש ע"י נס ציונה. כיום דן מנהל את אקדמיית פיתוח השחקנים של המועדון, Next Level Academy.

בחודש נובמבר 2022 פורסם כי הקבוצה נרשמה לשחק בליגה הצפון אירופית.

סמל הקבוצה עד שנת 2021

האולם הביתי
-----------

הקבוצה משחקת בהיכל הספורט לב המושבה, המשמש את הקבוצה בנוסף לבית הספר המקיף ע"ש אליעזר בן יהודה בשכונת "לב המושבה" בעיר. האולם נבנה בעלות של כ-12 מיליון ש"ח ונפתח ב-2009. הוא מכיל 1,200 מקומות ישיבה, כולל טריבונות מתקפלות. כמו כן הותקנו בו סלים חדשים ניידים במקום הסלים התלויים שבו שאינם מאושרים למשחקי ליגת העל ונבנו בו חדרי הלבשה חדשים. על פי תוכניות העתידיות של העיר, לבנות היכל כדורסל גדול יותר הראוי לליגת העל.

תארים
-----

**יורופקאפ**

* **זכייה (1)**: 2020/2021

סגל המועדון בעונת 2023/2024
---------------------------

| עירוני נס ציונה |
| --- |
| **שחקנים** | **מאמנים** |
| 

| עמדה | # | ארץ | שם | גובה (מטר) | תאריך לידה |
| --- | --- | --- | --- | --- | --- |
| SG | 1 | ארצות הבריתארצות הברית |  ראלי אולקינס  | 1.96 | 29 באוקטובר 1997 |  |
| PG | 2 | ישראלישראל |  נדב ינקוביץ׳  | 1.86 | 31 באוגוסט 2002 |  |
| SG | 3 | ישראלישראל ארצות הבריתארצות הברית |  דאסטי האנאס  | 1.91 | 2 בספטמבר 1993 |  |
| PF/C | 4 | ישראלישראל סלובקיהסלובקיה |  תומר לוינסון  | 2.08 | 20 במאי 2000 |  |
| PG | 7 | ישראלישראל |  שגיא קמחג׳י  | 1.86 | 31 בינואר 2006 |  |
| SG/SF | 8 | ישראלישראל |  צוף בן משה  | 1.94 | 31 ביולי 1997 |  |
| C/PF | 9 | ישראלישראל |  איתי שגב  | 2.04 | 15 ביוני 1995 |  |
| PG/SG | 11 | ארצות הבריתארצות הברית |  אייזיאה ווייטהד  | 1.93 | 8 במרץ 1995 |  |
| SG | 14 | ישראלישראל |  יונתן אבולוף  | 1.95 | 9 בספטמבר 2005 |  |
| SF | 32 | ישראלישראל |  להב אקרמן  | 1.94 | 27 בספטמבר 2003 |  |
| PG | 33 | ישראלישראל |  יאיר קרביץ  | 1.95 | 3 במרץ 1999 |  |
| C | 55 | ארצות הבריתארצות הברית |  ג'רום מיינסי  | 2.08 | 18 בדצמבר 1988 |  |
| SF/PF | 89 | ארצות הבריתארצות הברית |  ג'ורג׳ קינג  | 1.98 | 15 לינואר 1994 |  |

 | **מאמן:**
אלעד חסין
**עוזרי מאמן:**
 יובל קוז'וקרו
 מור נחום
 ערן גמזו |
| עודכן בתאריך: ה-29 בינואר 2024 |

שחקני עבר בולטים
----------------

* ארצות הבריתארצות הברית טיילר האניקט
* ישראלישראל דורי אסף
* ישראלישראל איתי לוי
* ארצות הבריתארצות הברית ישראלישראל ג'ו דאוסן
* ארצות הבריתארצות הברית בילאל בן
* ארצות הבריתארצות הברית ישראלישראל קורי קאר
* ישראלישראל רז זהביאן
* ארצות הבריתארצות הברית דיימון סימפסון
* ישראלישראל מאיר טפירו
* ארצות הבריתארצות הברית קרייג סמית'
* ארצות הבריתארצות הברית מיטשל וואט
* ארצות הבריתארצות הברית דקוואן קוק
* ישראלישראל רביב פיטשון
* ישראלישראל גיל אמיתי
* ישראלישראל טל דן (הקבוצה הוציאה לגמלאות את מספרו - **6**)

קישורים חיצוניים
----------------

* 

* אתר האינטרנט הרשמי של עירוני נס ציונה
* 

* עירוני נס ציונה, ברשת החברתית פייסבוק

* עירוני נס ציונה, ברשת החברתית אקס (טוויטר)

* עירוני נס ציונה, ברשת החברתית אינסטגרם

* עירוני נס ציונה, ברשת החברתית טיקטוק

* עירוני נס ציונה, סרטונים בערוץ היוטיוב

הערות שוליים
------------

1. ↑  יעקב מאיר, הישג היסטורי: עירוני נס ציונה זכתה באליפות היורופקאפ לעונת 2020/21, באתר ישראל היום, 25 באפריל 2021
2. ↑  עמרי מנהיים, ‏הפנים ל-21/22: נס ציונה חשפה סמל חדש, באתר ערוץ הספורט, 20 ביוני 2021
3. ↑  רשמית: אלעד חסין מונה למאמן עירוני נס ציונה, באתר ONE‏, 26 במאי 2022
4. ↑  יעקב מאיר, טל דן פרש מכדורסל: "הרגשתי מיצוי, מאמין שאחזור ובגדול", באתר ישראל היום, 14 ביוני 2022

| ליגת העל בכדורסל - עונת 2023/2024 |
| --- |
| 

|  |
| --- |
| בני הרצליה • הפועל אילת • הפועל באר שבע דימונה • הפועל עפולה • הפועל גליל עליון • הפועל חולון הפועל חיפה • הפועל ירושלים • הפועל תל אביב • מכבי תל אביב • עירוני נס ציונה • עירוני קריית אתא • מכבי עירוני רמת גן |

 |

| **יורופקאפ עונת 2023/2024 - שלב הבתים** |
| --- |
| **בית א'**
פורטוגלפורטוגל ספורטינג ליסבון
בולגריהבולגריה בלקן בוטבגרד
הונגריההונגריה אלבה פהרוואר
ישראלישראל בני הרצליה | **בית ב'**
פוליןפולין ק.ק. ולוצלאווק
רומניהרומניה אטלסיב סיביו
ספרדספרד בילבאו באסקט
בריטניהבריטניה קלדוניה גלדיאטורס | **בית ג'**
פינלנדפינלנד קרהו באסקט
קפריסיןקפריסין א.א.ק. לרנקה
ליטאליטא יאנובה
גרמניהגרמניה רוסטוק סיוולבס | **בית ד'**
טורקיהטורקיה בשאקשהיר קולג'י
מונטנגרומונטנגרו מורנר בר
צ'כיהצ'כיה נימבורק
אזרבייג'ןאזרבייג'ן סאבח | **בית ה'**
שוודיהשוודיה נורשפין דולפינס
דנמרקדנמרקבאקן ברס
פורטוגלפורטוגל פורטו
טורקיהטורקיה מניסה | **בית ו'**
ישראלישראל עירוני נס ציונה
איטליהאיטליה ניו באסקט ברינדיזי
אסטוניהאסטוניה קאלב/קראמו
ספרדספרדבאסקט סרגוסה | **בית ז'**
הולנדהולנד ליידן
ישראלישראל הפועל גליל עליון
צרפתצרפת גראבלין דנקירק
קוסובוקוסובו טרפצ'ה מיטרוביצה | **בית ח'**
הולנדהולנד דן בוס
גרמניהגרמניה ניינרס קמניץ
פוליןפולין ספונייה סטארגרד
קוסובוקוסובו קייבי פיה | **בית ט'**
קפריסיןקפריסין קראבנוס
גרמניהגרמניה גטינגן
איטליהאיטליה פלקנסטרו וארזה
גאורגיהגאורגיה טסו טביליסי | **בית י'**
רומניהרומניה מוניצ'יפל אוראדיה
פוליןפולין לגיה ורשה
סלובקיהסלובקיה פטריוטי לוויצה
פינלנדפינלנד קטאיה יואנסו |